**Ուղերձ**

Հարգելի՛ Չարենցավան համայնքի բնակիչներ,

Շնորհավորում եմ բոլորիս Հաղթանակի և խաղաղության տոնի կապակցությամբ:

Հավերժ փառք ու խոնարհում Հայրենական Մեծ Պատերազմի վետերաններին, ընկած հերոսներին: Նրանց հաղթական ոգին մշտապես ուղեկցելու է մեր ժողովրդին ու տանելու դեպի նորանոր նվաճումներ:

Հավերժ փառք ու խոնարհում Արցախյան ազատամարտի հերոսներին: Նրանց նվիրումն ու անմնացորդ հայրենասիրությունն անմար ճրագ են մեր հայրենաշինության ճանապարհին:

Մենք պետք է դրսևորենք ամուր կամք ու վճռականություն՝ շարունակելու մեր պապերի ու հայրերի հաղթական ճանապարհը՝ ցույց տալով ամբողջ աշխարհին հայի անկոտրուն կամքն ու ապրելու, արարելու, շենացնելու, քանդված բույնը նորից շինելու պատրաստակամությունը:

Թող խաղաղությունը երբեք չհեռանա մեր սահմաններից, թող անցած բոլոր փորձությունները հեռավոր երազ դառնան, թող ժպիտն ու սերն անպակաս լինեն մեր հայրենիքից:

Փառք ու պատիվ հայրենիքի բոլոր նվիրյալներին...

Հարգանքով՝ Չարենցավան համայնքի ղեկավար Հակոբ Շահգալդյան